Maneamento de discos grammophonic

Immagazinage 

Le discos de grammophono pote esser immagazinate per 10 usque 20 pecias ponite un supra le altere. A un tal arrangiamento jacente, le vitro de bon mercato es multo apte como base. Le arrangiamento stante es plus economic viste le spatio. Ma le cellas a parte non pote esser plus large que 4-5 cm, proque le discos in stato oblique deveni deformate. On debe proteger le discos contra le calor (sol, calefaction, lampa, apparato calefacite). Le temperatura ambiente maximal permissibile es 35 °C.

 Como tener le discos munde 

Le principal inimicos del disco es le pulvere e le fissura (finda). On poteva attinger le longe durabilitate de jocar o dynamica del microdiscos, le bon fidelitate de frequentia solmente per le reduction essential in le grandor del sulcos. Le grandor del excessos (oscillationes) plus micre a tonos alte es p. ex. 10... -.. 100 nm (1 nm = 1 millionesimo del millimetro). Un mota in le aere es multo plus grande. Si un tal mota penetra in le sulco, illo causa un significantemente audibile voce craccante. Un fissura (finda) causa le mesme phenomeno auditive, mesmo si illo es a pena visibile per oculos.

Un disco jocate pulverosemente ja un vice remane in le majoritate del casos ruitose. Il es a evitar le depuration del discos durante le jocar. Anque le uso del aspira-pulvere altia le proportion de pulvere in le aere, proque le filtro retene solmente le pulveres de rude granos, durante que illo suffla le pulveres de tenere granos retro in le aere. On debe immagazinar le discos sempre in le sacchettos de polyethylene e prender los de illos solmente immediatemente ante le jocar. Il es rational nettar los per un munde tela antistatic ante le jocar, pois, immediatemente post le jocar mitter los retro in le sacchettos defendente. On debe nettar le discos teneremente, tornante per le bordo del tela antistatic plicate. Non jammais es permittite sufflar sur le discos! On debe retener se de lassar dactylogramma sur le discos. On debe prender los a lor bordos e appoiar los per le grande digito al parte del subscription. Si totevia se nasceva dactylogramma, illo debe esser removite si possibile immediatemente per un pannello de nettar - humide del vapor -, e per sufflar super le disco. Un brossa humide appura significantemente melio que un pannello de nettar, ma regrettabilemente on non pote obtener un tal in le commercio con le mollessa adequate. Il non es recommendate usar brossas facite de villuto. Le discos non pote esser in relation con materias synthetic, productos chimic, liquidos (fluidos), collas (glutines), detersivos usual (medios de appuramento). Solmente le polyethylene forma un exception, que non contine emolliente. On debe proteger le discos tamben contra le pesticidas e contra le spray de capillos, proque istos crea un strato de grassia (lubricante), al qual le pulvere adhere.

Le aqua del conducta (aqueducto) non es apte al mundamento a causa de su contento calcari. Si il es necesse, le fissuras pote ser mundate per pincel molle assi que on pone le disco in aqua distillate. Postea on debe in omne casos rinciar lo in fresc aqua distillate e lassar le aqua guttar. Le (de)siccamento debe esser facite sub un globo de vitro, ponente infra papiro de seta. Le disco jace sur duo tubos de vitro o de metallo; cata un habente le grandor de un stilo. Le siccamento dura plure dies. Durante iste tempore on non pote remover le globo. On nullemente pote applicar calor! Post le plen desiccamento le disco de grammophono debe esser nettate per un munde pannello antistatic, e solmente postea pote on jocar lo per le grammophono. Le maniera de ager es complicate e illo es efficace solmente in le caso del plus grande accuratessa. Si on ancora vende le disco, il vale le pena plus tosto comprar lo de novo.

Discos minus pulverose pote esser mundate con un pannello sin retalios (fragmentos). Le melior es lavar un usate tela antistatic e rinciar lo in aqua distillate. Le tela ante le uso debe esser tenite super aqua calide, usque illo deveni vaporose.

On sole recommendar le humidification del pannello de nettar per le mixtura de 25 % alcohol ethylic e 75% aqua. Un pannello aliquanto pulverose da justo le resultato opposite. Le pulvere penetra in le sulcos e illo stabili se ibi.

Iste traduction del version hungare (trovabile sub http://hu.wikipedia.org/wiki/Hanglemezek_karbantart%C3%A1sa ) non ancora es preste.

Categoria:Musica